Davlat aktivlarini sotishda va ijaraga berishda elektron savdolarni joriy etish chora-tadbirlari toʻgʻrisida
(resolution, 2024-05-15)

2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Faol tadbirkorlik, innovatsion gʻoyalar va texnologiyalarni qoʻllab-quvvatlash yili”da amalga oshirishga oid davlat Dasturini oʻz vaqtida va sifatli ijro etish, shuningdek, davlat aktivlarini sotishda va ijaraga berishda shaffoflikni taʼminlash, xususiy tadbirkorlik uchun qoʻshimcha shart-sharoitlar yaratish, davlat mulki obyektlarini sotish tartibotlarini yanada soddalashtirish maqsadida Vazirlar Mahkamasi qaror qiladi: 1. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Iqtisodiyot vazirligi, Axborot texnologiyalari va kommunikatsiyalarini rivojlantirish vazirligi, Yer resurslari, geodeziya, kartografiya va davlat kadastri davlat qoʻmitasi, Toshkent viloyati hokimligining Toshkent viloyatida davlat aktivlarini elektron savdolar orqali sotish va ijaraga berish mexanizmini eksperiment tariqasida joriy etish toʻgʻrisidagi taklifi qabul qilinsin. 2. Quyidagi tartib belgilansin, unga koʻra Toshkent viloyatida davlat aktivlarini sotish va ijaraga berish faqat “Elektron onlayn-auksionlarni tashkil etish” aksiyadorlik jamiyati tomonidan “E-auksion” elektron savdo platformasida onlayn-auksionlar shaklida tashkil etiladigan elektron savdolar orqali: a) 2018-yil 10-maydan boshlab — xususiylashtiriladigan koʻchmas mulki davlat obyektlari, shuningdek, masʼuliyati cheklangan jamiyatlarning ustav fondlaridagi (ustav kapitallaridagi) davlat ulushlari investitsiya va ijtimoiy majburiyatlar qabul qilish sharti bilan sotiladi; b) 2018-yil 1-iyuldan boshlab — davlat mulki ijaraga beriladi. 3. Davlat aktivlarini sotishda va ijaraga berishda elektron savdolarni ishlab chiqish va joriy etish boʻyicha “yoʻl xaritasi” 1-ilovaga muvofiq tasdiqlansin. 4. Belgilab qoʻyilsinki: davlat aktivlarini elektron savdolarga qoʻyish bilan bogʻliq barcha turdagi roʻyxatdan oʻtkazish va ruxsat berish tartibotlari ular elektron savdolarga qoʻyilgungacha amalga oshiriladi; savdolarda turgan davlat mulki obyektlarini elektron savdoga qoʻyishda ular qayta baholanmaydi hamda elektron savdolarga qoʻyilgan sanada shakllangan narxlar boʻyicha savdoga qoʻyiladi; elektron savdolarni oʻtkazganlik uchun savdolar tashkilotchisi xizmatlariga haq toʻlash sotuvchi yoki ijaraga beruvchi tomonidan, tegishli ravishda sotiladigan davlat mulki obyekti qiymatining yoki ijaraga beriladigan davlat mulki uchun yillik ijara toʻlovining 1 foizidan ortiq boʻlmagan miqdorda amalga oshiriladi; erkin iqtisodiy va kichik sanoat zonalari hududlaridagi davlat aktivlarini sotish va ijaraga berish tegishli normativ-huquqiy hujjatlarda belgilanadigan tartibda amalga oshiriladi; jismoniy shaxslar va nodavlat tashkilotlari tomonidan koʻchmas mulk obyektlari “E-auksion” elektron savdo platformasida tashkil etiladigan onlayn-auksionlar orqali, shuningdek, ishtirokchilar uchun teng imkoniyatlar yaratishni hamda elektron hujjatlardan, elektron xabarlar va shaxsiy maʼlumotlardan ruxsatsiz foydalanishdan himoya qilishni taʼminlovchi boshqa ixtisoslashtirilgan elektron savdo maydonchalarida sotilishi mumkin. 5. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Axborot texnologiyalari va kommunikatsiyalarini rivojlantirish vazirligi Davlat mulki obyektlarini sotish va davlat mulkini ijaraga berish boʻyicha elektron savdolarni oʻtkazish tartibi toʻgʻrisidagi nizom loyihasini tasdiqlash uchun bir oy muddatda, belgilangan tartibda Oʻzbekiston Respublikasi Vazirlar Mahkamasiga kiritsinlar. 6. Ushbu qarorda nazarda tutilgan tadbirlarning oʻz vaqtida bajarilishi uchun masʼuliyat Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasiga, Axborot texnologiyalari va kommunikatsiyalarini rivojlantirish vazirligiga hamda Toshkent viloyati hokimligiga yuklansin. 8. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi Axborot texnologiyalari va kommunikatsiyalarini rivojlantirish vazirligi, Oʻzbekiston Respublikasi Bosh prokuraturasi huzuridagi Majburiy ijro byurosi bilan birgalikda davlat aktivlarini elektron savdolar orqali sotish tizimini, uning Toshkent viloyatidagi samaradorligini hisobga olgan holda, eksperiment yakunlariga koʻra butun respublika boʻyicha bosqichma-bosqich joriy etish yuzasidan 2018-yil 1-oktabrgacha boʻlgan muddatda Oʻzbekiston Respublikasi Vazirlar Mahkamasiga takliflar kiritsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmuradov hamda Xususiylashtirilgan korxonalarga koʻmaklashish va raqobatni rivojlantirish davlat qoʻmitasi raisi R.A. Gulyamov va Toshkent viloyati hokimi Gʻ.I. Ibragimov zimmasiga yuklansin. T/r Tadbirlar Bajarish muddatlari Masʼul bajaruvchilar I. Normativ-huquqiy bazani taʼminlash 1. Davlat mulki obyektlarini sotish va davlat mulkini ijaraga berish boʻyicha elektron savdolarni oʻtkazish tartibi toʻgʻrisidagi nizom loyihasini ishlab chiqish Oʻzbekiston Respublikasi Vazirlar Mahkamasiga belgilangan tartibda kiritish. 2018-yil 20-aprel Davlat raqobat qoʻmitasi, Axborot texnologiyalari va kommunikatsiyalarini rivojlantirish vazirligi, manfaatdor vazirliklar va idoralar II. Elektron savdolarni oʻtkazish boʻyicha dasturiy kompleksni joriy etish 2. “E-IJRO AUKSION” elektron savdo maydonchasining dasturiy kompleksi bilan uygʻunlashtirilgan tegishli dasturiy modullarni yaratish yuzasidan texnik topshiriqni ishlab chiqish va belgilangan tartibda tasdiqlash. 2018-yil 15-aprel “Elektron onlayn-auksionlarni tashkil etish markazi” DUK, Davlat raqobat qoʻmitasi, Axborot texnologiyalari va kommunikatsiyalarini rivojlantirish vazirligi 3. Koʻchmas mulk davlat obyektlarini va masʼuliyati cheklangan jamiyatlarning ustav fondidagi davlat ulushlarini sotish, shuningdek, jismoniy shaxslar va nodavlat tashkilotlari tomonidan davlat mulki boʻlmagan koʻchmas mulk obyektlarini “E-IJRO AUKSION” elektron savdo maydonchasida sotish yuzasidan onlayn-auksionlar oʻtkazish uchun tegishli dasturiy modullarni ishlab chiqish. 2018-yil 10-may “Elektron onlayn-auksionlarni tashkil etish markazi” DUK, Axborot texnologiyalari va kommunikatsiyalarini rivojlantirish vazirligi, Davlat raqobat qoʻmitasi 4. Davlat mulkini “E-IJRO AUKSION” elektron savdo maydonchasida ijaraga berish yuzasidan onlayn-auksionlar oʻtkazish uchun tegishli dasturiy modullarni ishlab chiqish. 2018-yil 1-iyun “Elektron onlayn-auksionlarni tashkil etish markazi” DUK, Axborot texnologiyalari va kommunikatsiyalarini rivojlantirish vazirligi, Davlat raqobat qoʻmitasi 5. Koʻchmas mulk davlat obyektlarini va masʼuliyati cheklangan jamiyatlarning ustav fondidagi davlat ulushlarini sotish, shuningdek, Davlat mulkini “E-auksion” elektron savdo platformasida ijaraga berish yuzasidan onlayn-auksionlar oʻtkazish uchun dasturiy modullarni ularning axborot xavfsizligi talablariga va elektron tijorat toʻgʻrisidagi qonun hujjatlariga muvofiqligi boʻyicha ekspertizadan oʻtkazish. Dasturiy modullarni ishlab chiqish yakunlari boʻyicha bir oy muddatda Raqamli texnologiyalar vazirligi, “Elektron onlayn-auksionlarni tashkil etish” AJ 6. Elektron savdolar oʻtkazish yuzasidan elektron xizmatlar koʻrsatish boʻyicha “Elektron onlayn-auksionlarni tashkil etish markazi” DUK bilan shartnoma tuzish. 2018-yil 15-aprel Davlat raqobat qoʻmitasi, Toshkent viloyati hokimligi 7. Toshkent viloyatida oʻtkazilayotgan elektron savdolar natijalari asosida hamda ularning samaradorligi tahlilini hisobga olgan holda butun respublika boʻyicha davlat aktivlarini elektron savdolar orqali sotish tizimini bosqichma-bosqich joriy etish yuzasidan Vazirlar Mahkamasi takliflar kiritish. 2018-yil 1-oktabr Davlat raqobat qoʻmitasi, Bosh prokuratura huzuridagi Majburiy ijro byurosi, Axborot texnologiyalari va kommunikatsiyalarini rivojlantirish vazirligi III. Davlat mulki obyektlarini elektron savdolarga qoʻyish 8. Koʻchmas mulk obyektlarini, shu jumladan “nol” xarid qiymati boʻyicha, shuningdek, masʼuliyati cheklangan jamiyatlarning ustav fondidagi davlat ulushlarini “E-IJRO AUKSION” yagona elektron savdo maydonchasida savdoga qoʻyish. 2018-yil 10-may Davlat raqobat qoʻmitasi, Toshkent viloyati hokimligi, “Elektron onlayn-auksionlarni tashkil etish markazi” DUK 9. Ijaraga beriladigan davlat mulkini “E-IJRO AUKSION” yagona elektron savdo maydonchasida savdoga qoʻyish. 2018-yil 1-iyul Davlat raqobat qoʻmitasi, Toshkent viloyati hokimligi, “Elektron onlayn-auksionlarni tashkil etish markazi” DUK 10. Toshkent viloyatida davlat aktivlarini sotish va ijaraga berish yuzasidan onlayn-auksionlarda ishtirok etish imkoniyatlarini ommaviy axborot vositalarida va Internet tarmogʻida yoritish. 2018-yil aprel — avgust Oʻzbekiston Milliy axborot agentligi, Oʻzbekiston milliy teleradiokompaniyasi, Toshkent viloyati hokimligi